CELEX: 32014R0849
Language: sk
Date: 2014-08-04 00:00:00
Title: Vykonávacie nariadenie Komisie (EÚ) č. 849/2014 zo  4. augusta 2014 o povolení prípravkov s obsahom Pediococcus acidilactici NCIMB 30005, Lactobacillus paracasei NCIMB 30151 a  Lactobacillus plantarum DSMZ 16627ako kŕmnych doplnkových látok pre všetky druhy zvierat  Text s významom pre EHP

5.8.2014   
            
            
               SK
            
            
               Úradný vestník Európskej únie
            
            
               L 232/16
            
         VYKONÁVACIE NARIADENIE KOMISIE (EÚ) č. 849/2014
   zo 4. augusta 2014
   o povolení prípravkov s obsahom Pediococcus acidilactici NCIMB 30005, Lactobacillus paracasei NCIMB 30151 a Lactobacillus plantarum DSMZ 16627ako kŕmnych doplnkových látok pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 ods. 7 nariadenia (ES) č. 1831/2003 v spojení s článkom 10 ods. 1 až 4 uvedeného nariadenia sa uvádzajú osobitné ustanovenia týkajúce sa hodnotenia výrobkov, ktoré sa v Únii používajú ako doplnkové látky do siláže.
            
         
               (2)
            
            
               V súlade s článkom 10 ods. 1 písm. b) nariadenia (ES) č. 1831/2003 boli prípravky s obsahom Pediococcus acidilactici NCIMB 30005, Lactobacillus paracasei NCIMB 30151 a Lactobacillus plantarum DSMZ 16627 zapísané do Registra kŕmnych doplnkových látok ako existujúce výrobky, ktoré patria do funkčnej skupiny „doplnkové látky do siláže“, pre všetky druhy zvierat.
            
         
               (3)
            
            
               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 boli predložené žiadosti o povolenie týchto prípravkov ako kŕmnych doplnkových látok pre všetky druhy zvierat a o zaradenie týchto doplnkových látok do kategórie „technologické doplnkové látky“ a do funkčnej skupiny „doplnkové látky do siláže“. K žiadostiam boli priložené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojich stanoviskách zo 6. marca 2014 (2) k záveru, že príslušné prípravky nemajú za navrhovaných podmienok použitia nepriaznivé účinky na zdravie zvierat, ľudské zdravie ani životné prostredie.Úrad zároveň konštatoval, že prípravky s obsahom Pediococcus acidilactici NCIMB 30005, Lactobacillus paracasei NCIMB 30151 a Lactobacillus plantarum DSMZ 16627 majú potenciál zlepšiť produkciu siláže zvýšením koncentrácie kyseliny mliečnej a znížiť úbytok sušiny. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metódach analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia prípravkov s obsahom Pediococcus acidilactici NCIMB 30005, Lactobacillus paracasei NCIMB 30151 a Lactobacillus plantarum DSMZ 16627 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedených prípravkov by sa preto malo povoliť podľa prílohy k tomuto nariadeniu.
            
         
               (6)
            
            
               Keďže neexistujú bezpečnostné dôvody na okamžité uplatňovanie zmien podmienok povolenia, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Povolenie
   Prípravky špecifikované v prílohe, ktoré patria do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa za podmienok stanovených v uvedenej prílohe povoľujú ako doplnkové látky vo výžive zvierat.
   Článok 2
   Prechodné opatrenia
   Prípravky špecifikované v prílohe a krmivo, ktoré ich obsahuje, vyrobené a označené pred 25. februárom 2015 v súlade s pravidlami uplatniteľnými pred 25. augustom 2014 sa môžu naďalej uvádzať na trh a používať až do vyčerpania existujúcich zásob.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. augusta 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (EFSA Journal) (2014) 12(3):3613; Vestník EFSA (EFSA Journal) (2014) 12(3):3611; Vestník EFSA (EFSA Journal) (2014) 12(3):3612.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  JTK/kg čerstvého materiálu
               
            
                  
                     Kategória technologických doplnkových látok. Funkčná skupina: doplnkové látky do siláže.
                  
               
            
                  1k21013
               
               
                  —
               
               
                  
                     Pediococcus acidilactici
                  
                  NCIMB 30005
               
               
                  
                     Zloženie doplnkovej látky:
                  
                  prípravok s obsahom Pediococcus acidilactici NCIMB 30005 obsahujúci minimálne 1 × 107 JTK/g doplnkovej látky.
                  
                     Charakteristika účinnej látky:
                  
                  životaschopné bunky Pediococcus acidilactici NCIMB 30005.
                  
                     Analytická metóda
                      (1)
                  
                  Kvantifikácia v kŕmnej doplnkovej látke: difúzna platňová metóda použitím agaru MRS (EN 15786).
                  Identifikácia: pulzná gélová elektroforéza (PFGE).
               
               
                  všetky druhy zvierat
               
               
                  —
               
               
                  —
               
               
                  —
               
               
                  
                              1.
                           
                           
                              V návode na použitie doplnkovej látky a premixu uveďte podmienky skladovania.
                           
                        
                              2.
                           
                           
                              Odporúčaný minimálny obsah doplnkovej látky, ak sa nepoužíva v kombinácii s inými mikroorganizmami, ktoré sú doplnkovými látkami do siláže: 5 × 107 JTK/kg čerstvého materiálu.
                           
                        
                              3.
                           
                           
                              Na účely bezpečnosti: pri manipulácii sa odporúča použitie ochrannej dýchacej masky, ochranných okuliarov a rukavíc.
                           
                        
               
                  25. augusta 2024
               
            
                  1k20748
               
               
                  —
               
               
                  
                     Lactobacillus paracasei
                  
                  NCIMB 30151
               
               
                  
                     Zloženie doplnkovej látky:
                  
                  prípravok s obsahom Lactobacillus paracasei NCIMB 30151 obsahujúci minimálne 1 × 107 JTK/g doplnkovej látky.
                  
                     Charakteristika účinnej látky:
                  
                  životaschopné bunky Lactobacillus paracasei NCIMB 30151.
                  
                     Analytická metóda
                      (1)
                  
                  Kvantifikácia v kŕmnej doplnkovej látke: difúzna platňová metóda použitím agaru MRS (EN 15787).
                  Identifikácia: pulzná gélová elektroforéza (PFGE).
               
               
                  všetky druhy zvierat
               
               
                   
               
               
                   
               
               
                   
               
               
                  
                              1.
                           
                           
                              V návode na použitie doplnkovej látky a premixu uveďte podmienky skladovania.
                           
                        
                              2.
                           
                           
                              Odporúčaný minimálny obsah doplnkovej látky, ak sa nepoužíva v kombinácii s inými mikroorganizmami, ktoré sú doplnkovými látkami do siláže: 5 × 107 JTK/kg čerstvého materiálu.
                           
                        
                              3.
                           
                           
                              Na účely bezpečnosti: pri manipulácii sa odporúča použitie ochrannej dýchacej masky, ochranných okuliarov a rukavíc.
                           
                        
               
                   
               
            
                  1k20749
               
               
                  —
               
               
                  
                     Lactobacillus plantarum
                  
                  DSMZ 16627
               
               
                  
                     Zloženie doplnkovej látky:
                  
                  prípravok s obsahom Lactobacillus plantarum DSMZ 16627 obsahujúci minimálne 1 × 107 JTK/g doplnkovej látky.
                  
                     Charakteristika účinnej látky:
                  
                  životaschopné bunky Lactobacillus plantarum DSMZ 16627
                  
                     Analytická metóda
                      (1)
                  
                  Kvantifikácia v kŕmnej doplnkovej látke: difúzna platňová metóda použitím agaru MRS (EN 15787).
                  Identifikácia: pulzná gélová elektroforéza (PFGE).
               
               
                  všetky druhy zvierat
               
               
                  —
               
               
                  —
               
               
                  —
               
               
                  
                              1.
                           
                           
                              V návode na použitie doplnkovej látky a premixu uveďte podmienky skladovania.
                           
                        
                              2.
                           
                           
                              Odporúčaný minimálny obsah doplnkovej látky, ak sa nepoužíva v kombinácii s inými mikroorganizmami, ktoré sú doplnkovými látkami do siláže: 5 × 107 JTK/kg čerstvého materiálu.
                           
                        
                              3.
                           
                           
                              Na účely bezpečnosti: pri manipulácii sa odporúča použitie ochrannej dýchacej masky, ochranných okuliarov a rukavíc.
                           
                        
               
                  25. augusta 2024
               
            
         (1)  Podrobné informácie o analytických metódach sú k dispozícii na tejto adrese referenčného laboratória: www.irmm.jrc.be/eurl-feed-additives.